ສະຫະລັດ ແລະກໍາປູເຈຍ ຮ່ວມຊ້ອມລົບ ຂະໜາດໃຫຍ່ກັນ ເປັນເວລາສາມວັນ
ການ​ຊ້ອມລົບ​ກັນ​ຄັ້ງ​ນີ້ ​ເປັນ​ຕົວຢ່າງອີກ​ອັນ​ນຶ່ງ ​ທີ່ສະແດງໃຫ້ເຫັນວ່າ​ ກໍາລັງທະຫານ​ສະຫະລັດ​ ແລະ​ກໍາ​ປູ​ເຈຍ​​ ສາມາດງານຮ່ວມກັນຢ່າງໃດ.
ການຊ້ອມລົບທາງທະຫານເປັນເວລາສາມວັນ ລະຫວ່າງສະຫະລັດແລະກໍາປູເຈຍກໍາລັງ ດໍາເນີນໄປຢູ່ໃນຂະນະນີ້ ໂດຍມີທະຫານເຮືອ ແລະໜ່ວຍນາວິກກະໂຍທິນຂອງສະຫະລັດ ຈໍານວນປະມານ 1,700 ຄົນໄດ້ເລີ່ມການຊ້ອມລົບຂະໜາດໃຫຍ່ຮ່ວມກັບທະຫານກໍາປູ ເຈຍເຊັ່ນການເຝິກແອບກ່ຽວ ກັບການປະຕິບັດງານທາງດ້ານການແພດ ການຮັບມືກັບ ຈໍານວນທະຫານບາດເຈັບລົ້ມຕາຍເປັນຈຳນວນຫຼວງຫຼາຍ ແລະການເຄຶ່ອນຍ້າຍກໍາລັງພົນ ການຊ້ອມລົບສາມວັນ ໄດ້ມີຂຶ້ນລຸນຫຼັງການຊ້ອມລົບສິບວັນທີ່ຜ່ານມານັ້ນ ຊຶ່ງສ່ວນໃຫຍ່ ແມ່ນໃຊ້ລະບົບຄອມພິວເຕີ ທ່ານ Jeff Daigle ອຸບປະທູດສະຫະລັດປະຈໍາກໍາປູເຈຍ ເອີ້ນການຊ້ອມລົບກັນຄັ້ງນີ້ວ່າ ເປັນຕົວຢ່າງໃຫ້ເຫັນອີກອັນນຶ່ງທີ່ສະແດງໃຫ້ເຫັນວ່າກໍາ ລັງທະຫານສະຫະລັດແລະກໍາປູເຈຍສາມາດປະຕິບັດງານຮ່ວມກັນຢ່າງໃດ ກໍາປູເຈຍ ແລະສະຫະລັດໄດ້ເພີ່ມການຮ່ວມມືທາງທະຫານຫລາຍຂຶ້ນ ສ່ວນໃຫຍ່ແມ່ນຢູ່ ພາຍໃຕ້ການປະຕິບັດງານຮັກສາສັນຕິພາບ ໃນໄລຍະບໍ່ເທົ່າໃດປີຜ່ານມາ ທັງໆທີ່ການ ຊ່ວຍເຫລືອດ້ານທະຫານຈາກຈີນກໍເພີ່ມຂຶ້ນ ທ່ານ Phay Siphan ໂຄສົກລັດຖະບານ ກໍາປູເຈຍກ່າວວ່າ ການຊ້ອມລົບທີ່ວ່ານີ້ ພິສູດໃຫ້ເຫັນວ່າ ກໍາປູເຈຍກາຍເປັນຈຸດເພ່ງເລັງທີ່ ສຳຄັນຂອງພວກປະເທດຕາເວັນຕົກແລະຕາເວັນອອກ